**НАРОДНО ЧИТАЛИЩЕ“ОТЕЦ ПАИСИЙ 1927“,ГР.НОВИ ИСКЪР**

**ОТЧЕТ**

**за дейността на НЧ“Отец Паисий 1927“**

**2021 г**

Вече втора година ни се наложи да живеем във време на пандемия и страх от това какво ни готви утрешния ден, година в коята се мъчехме да съхраним читалищните дейности и художествените състви и макар да ни се искаше да продължаваме утвърждавенето на читалището като водеща културна институция на територията на квартала, не се спарвихме. Изминалата година не бе изпълнена с дейност, с много осъществими изяви и значима културно –масова работа. Затворени библиотеки, затворени танцови зали, 30 % пълняемост на зали, следва изискване на зелен сергификат на преболедували или ваксинирани. С децата и учиниците работим най- много и отново попадаме в нищото , защото учеха дистанционно, после на ротационен принцип, по заповед на МЗ не трябваше да смесваме възрастовите групи,не се разрешаваха извънкласните дейности , та се стигна до това и да са тествани или със сертификати. От друга страна и родителите не бяха склонни да пускат децата в читалището и да се събират самодейци на едно място.Въпреки всичко се мъчехме да развиваме някаква дейност.

Най-традиционната дейност на читалището в миналото и днес се олицетворява от читалищната библиотека. Това е онази наречена преди век и половина „публична библиотека” сложила начало и на самото читалище.

Нашата читалищната библиотека разполага със 7703 тома литература. За изминалата година са раздадени 1084 библиотечни единици Регистрирани са 87 читатели. Закупухме 28 нови книги,.Направени са 11 устни библиографски справки

Освен раздаване на книги и привличане на читатели библиотечната дейност се изразява и в провеждане и културно масова дейност: витрини с книги по повод бележите дати и годишнини проведохме и няколко мероприятия, а именно запознаване на първокласниците читалищната библиотека „ В света на книгите“, маратон за бързо и изразително четене на непознат текст и четене на приказки с най- малките.

Читалището проведе през изтеклия период следните мероприятия: 2 фотоизложби посветени на 173 години от рождението на Христо Ботев и 143 години от Освобождението,Деня на родилната помощ, Ден на самодееца. През месец февруари отвори врати работилницата за изработване на мартеници и на 1 март отбелязахме Празника на мартеничката с посещения на баба Марта и раздаване на мартенички в детската градина,училището, кварталните магазини и срещи с жители на квартала по улиците около читалището, направихме и изложба от мартеници във фоайето на читалището. Съвместно с училището организирахме и проведохме „Прошки е...... ,като пресъздадохме и обичая „хамкане“ с халва и яйце . Нямахме лазарки, тъй като родителите отказаха децата им да ходят по домовете на съквартарците ни от страх от Ковид, тъй като в квартала имахме по това време много голям процент на болни. Но пък се събрахме да боядисваме яйца и отличихме най - добре представилите се. Проведохме събора на квартала“Спасовден“ и наш гост изпълнител беше Илия Луков.Голяма част от плануваните мероприятия не изпълнихме. Коледарите обаче останаха верни на поставената традиция и отново коледуваха при спазване на епидемиологичните мерки.Голяма час от плануваните мероприятия не изпълнихме, но имахме основателна причина за това наречена – Ковид.

Към читалището работи танцов състав“Младост“ в три възрастови групи деца от 5-9години,10- 15 години и младежи от 16-32 години. Макар и при наложените мерки при спазване на изискванията те взеха участия в организирани празници и фестивали : „Гергьовско веселие“ на манастира в Кремиковци, „Сеславска пролет“ с отличие грамота и сребърен медал 2 място , ХХ Международен фоклорен фестивал“Мир на балканите“ в Дупница, Национален фолклорен фестивал“Дай бабо огънче“ в с. Мещица с отличие златен медал и грамота за 1 място, ХХ юбилеен празник “Слънце иде....“ в с. Дрен, отново с плакет и грамота за1 място,“Пиленце пее“ в София 2 място сребърен медал и грамота. В края на годината по време на коледните празненства взеха участие в“Коледна приказка „ в с.Чепинци , коледен празник , организиран от р-н „Нови Искър“ и в концерт по повод 85 годишнаната на славовскито читалище. Напълно заслужено от нас пък бяха наградени с „Коледно парти“. Имайки предвид колко дълго не бяха провеждане репетеции и слад това работа при спазване на на всички наложени мерки: игра на открито, държейки се с кърпички по между си за спазване на дистанция и т.н.От началото на новата учебна година , отново започнаха репетициите , но при преминаване на учениците на онлайн обучение , спиране на извънкласните дейности , та отново до затваряна на залите за танци може да се каже ,ч е това което са постигнали за тази година съвсем не е малко.

Спечелихма проект по“Зелена София“

Финансирането на читалището е на субсидирана бройка.За 2021 г е 11484 лв.

Съхраняването на сградите и изпълнението на всички указания на инспекцията по труда и за пожарна безопасност бяха ежедневна грижа.Стриктно са спазвани всички противоепидемиологични мерки, произтичащи от заповедите на здравния министър

Читалището е магическо място, където хората могат свободно да общуват с различни изкуства и да се занимават с творчество. Тук всеки може да намери път за изява и да реализира онази част от себе си, която е останала в сянка поради обстоятелствата на живота.Нека да продължим да го съхраняваме с достойнство. Искам да благодаря и на всички участници-самодейци и колеги, които със своя неуморен труд, творческо вдъхновение и майсторство през изминалата 2021 г. достойно защитиха името на читалището . Специална благодарност отправям и към членовете на Настоятелството за оказаната помощ и съдействие при решаване на различните проблеми

**НАДЯ** **БАРБОЛОВА**

*Председател*